
TEHNISKĀ SPECIFIKĀCIJA

[bookmark: _GoBack]1. Pakalpojuma mērķis: Novērtēt Jelgavas pilsētas administratīvās teritorijas gaisa kvalitāti un pilsētvides ekoloģisko stāvokli, izmantojot bioindikācijas (lihenoindikācijas) metodi, sniega ķīmisko analīzi un ģeotelpisko modelēšanu, kā arī izstrādāt gaisa piesārņojuma zonējumu un rekomendācijas pilsētvides kvalitātes uzlabošanai.

2. Darba uzdevums jeb tehniskā specifikācija:
2.1. Veikt ķērpju bioindikācijas monitoringu 125 vienmērīgi izvietotos uzskaites punktos Jelgavas valstspilsētas administratīvajā teritorijā, nodrošinot teritorijas reprezentatīvu pārklājumu atbilstoši apbūves blīvumam, transporta infrastruktūras izvietojumam un zaļo zonu struktūrai. Katrā uzskaites punktā apsekot vismaz 10 kokus, identificējot ķērpju sugas un nosakot to seguma pakāpi saskaņā ar vienotu metodiku. Katram punktam fiksēt GPS koordinātas (WGS84), veikt fotofiksāciju un nodrošināt datu dokumentēšanu elektroniskā formātā. 
2.2. Apkopot un analizēt Valsts vides dienesta datus par Jelgavas valstspilsētas administratīvo teritoriju, izvērtējot vismaz pēdējo 10 gadu periodu. Analīzē iekļaut piesārņotāju izvērtējumu, vidējo vērtību aprēķinu, normatīvo robežvērtību salīdzinājumu un laika tendenču novērtējumu. Rezultātus atspoguļot grafiku, tabulu un analītiska teksta veidā.
2.3. Pamatojoties uz liheonoindikācijas rezultātiem, aprēķināt gaisa tīrības indeksu I.A.P (Index of Atmospheric Purity), kas raksturo ilglaicīgo vidējo gaisa piesārņojuma līmeni pilsētā. Indeksa aprēķina metodiku detalizēti aprakstīt ziņojumā, nodrošinot aprēķinu caurskatāmību un reproducējamību. Indeksa vērtības klasificēt piesārņojuma pakāpēs un izmantošanai turpmākai telpiskajai analīzei.
2.4. Veikt pašreizējās situācijas salīdzinājumu ar 1995./1996. gada un 2016. gada pētījumu rezultātiem, izmantojot pieejamos vēsturiskos datus un, ja iespējams, telpiski salīdzināmus uzskaites punktus. Veikta tendenču analīzi un statistisko salīdzināšanu, lai izvērtētu ilgtermiņa izmaiņas pilsētas gaisa kvalitātē.
2.5. Izstrādāt Jelgavas pilsētas gaisa piesārņojuma tematiskās kartes ģeogrāfiskās informācijas sistēmu programmatūrā, izmantojot iegūtos bioindikācijas un analītiskos datus. Veikt telpisko interpolāciju, definēt piesārņojuma zonas (zema, vidēja, augsta), kā arī identificēt ekoloģiskā “stresa” rajonus. Kartogrāfisko materiālu sagatavot drukai piemērotā PDF formātā un nodot arī ģeotelpisko datu formātā (SHP vai GDB) ar metadatu aprakstu.
2.6. Pamatojoties uz gaisa tīrības indeksa vērtībām, smago metālu koncentrācijām un citiem analītiskajiem rādītājiem, identificēt un telpiski nodalīt teritorijas ar paaugstinātu antropogēno slodzi, kurās konstatējams augsts piesārņojuma līmenis. Šajās teritorijās veikt stresa teritoriju cēloņu analīzi un piesārņojuma avotu interpretāciju.
2.7. Veikt sniega paraugu ievākšanu 20 punktos Jelgavas pilsētas administratīvajā teritorijā, nodrošinot vienotu paraugu ņemšanas metodiku un paraugu reprezentativitāti. Paraugus analizēt, nosakot Alumīnija (Al), Silīcija (Si), Hroma (Cr), Mangāna (Mn), Dzelzs (Fe), Niķeļa (Ni), Vara (Cu), Cinka (Zn), Arsēna (As), Molibdēna (Mo), Kadmija (Cd), Bārija (Ba), Volframa (W) un Svina (Pb) koncentrācijas. Ziņojumā norādīt izmantotās analītiskās metodes, detektēšanas robežas un kvalitātes kontroles pasākumus.
2.8. Apkopot un analizēt pieejamos datus par smago metālu koncentrācijām sniegā Jelgavas pilsētā pa gadiem laika periodā no 2017. līdz 2026. gadam. Sagatavot telpiskās koncentrāciju kartes un laika tendenču grafikus katram analizētajam elementam, kā arī veikt statistisko tendenču izvērtēšanu, identificējot teritorijas ar noturīgi paaugstinātām koncentrācijām. Rezultātus apkopot izdevumā “Smago metālu koncentrācijas sniega segā Jelgavas pilsētā: ilgtermiņa analīze (2017–2026)”, kas sagatavots latviešu valodā ar kopsavilkumu angļu valodā. Izdevumam jābūt redakcionāli noformētam, ar satura rādītāju, atsaucēm, attēlu un tabulu sarakstu, ar ISBN reģistrāciju elektroniskai versijai un drukai sagatavotu maketu.
       2.9. Sagatavot strukturētu gala ziņojumu, kurā iekļauta izmantotā metodoloģija, datu analīze, kartogrāfiskais materiāls, tendenču izvērtējums, secinājumi un praktiski ieteikumi pilsētvides kvalitātes uzlabošanai. Ziņojumā nodrošināt aprēķinu un interpretāciju caurskatāmību.
              2.10. Pamatojoties uz pētījuma rezultātiem, izstrādāt pamatotus priekšlikumus un rekomendācijas rīcības plāna izstrādei, tostarp pasākumus emisiju mazināšanai, zaļās infrastruktūras stiprināšanai un ilgtspējīgas mobilitātes veicināšanai.
              2.11. Organizēt un nodrošināt pētījuma rezultātu prezentāciju Jelgavas valstspilsētas pašvaldībā, sagatavojot vizuālo materiālu (prezentāciju un kartes) un sniedzot skaidrojumu par iegūtajiem rezultātiem un rekomendācijām.
              2.12. Iesniegt monitoringa rezultātus, kartogrāfiskos materiālus, analītiskos datus un gala ziņojumu saskaņā ar līgumā noteikto laika grafiku elektroniskā formā (PDF, Excel, GIS datu formāti – SHP, GDB vai līdzvērtīgā atvērtā formātā) un drukātā veidā vienā eksemplārā. 
             2.13. Papildus nodrošināt visu pētījuma ietvaros iegūto datu deponēšanu atvērtas piekļuves datu repozitorijā vai publiskā atvērto datu portālā ar neierobežotu bezmaksas piekļuvi, nodrošinot datu ilgtermiņa saglabāšanu un brīvu izmantošanu atbilstoši atvērtās licences nosacījumiem. Datu kopām jābūt strukturētām, ar metadatu aprakstu latviešu un angļu valodā.
2.14. Iesniegt informāciju par datu deponēšanas vietni, saiti (URL vai DOI identifikatoru), izmantoto licenci un metadatu aprakstu.
